साउन ३०, काठमाडौं (अस) । सानीमामाई हाइड्रोपावर लिमिटेडले अघिल्लो आवको तुलनामा गत आवमा रू. ३० करोड ७३ लाख खुद नाफा कमाएको छ । यो अघिल्लो आवको तुलनामा ८ दशमलव ३८ प्रतिशतले बढी हो । कम्पनीको पूँजी रू. २ अर्ब ११ करोड रहेको छ भने जगेडा कोषमा रू. ५९ करोड ७३ लाख छुट्याइएको छ ।
कम्पनीले विद्युत विक्रीबाट रू. ७८ करोड ९६ लाख आम्दानी गरेको छ । कुल आम्दानी भने ८ दशमलव शून्य ४ प्रतिशतले बढेर रू. ८७ करोड ३४ लाख पुगेको छ । कम्पनीले गत आवमा रू. ४१ करोड ८० लाखको लगानी गरेको छ । त्यस्तै, रू. २ करोड ६६ लाख बराबरको कर्जा प्रवाह गरेको छ । कम्पनीको प्रतिशेयर आम्दानी रू. १४ दशमलव ५७ र प्रतिशेयर नेटवर्थ १ सय ३१ दशमलव २१ रहेको छ ।